cyanic-selkie/wikianc huggingface dataset:
পোভেগ্লিয়া
ইতিহাস
১৭ একর জায়গা জুড়ে পোভেগ্লিয়া ইতালির সেইন্ট মার্ক্স স্কয়ারে অবস্থিত একটি ছোট দ্বীপ। ৪২১ খ্রিষ্টাব্দে দ্বীপটিতে প্রথম বসতি গড়ে ওঠে, ৯ম শতকের দিকে দ্বীপের জনসংখ্যা বৃদ্ধি পেতে থাকে। এই সময়ে দ্বীপটি পোদেস্টা শাসকদের অধীনে ছিল। পরবর্তীতে দ্বীপটির দখল নিয়ে ১৪ শতকে ভেনেশিয়ান (ভেনিসের অধিবাসী) এবং জেনোশিয়ানদের (জেনিসের অধিবাসী) মধ্যে প্রবল যুদ্ধ সংঘটিত হয়। স্থানীয়ভাবে বলা হয়, যুদ্ধে ব্যবহৃত কামান ও বন্দুকের শব্দ আজও রাতের আঁধারে প্রতিধ্বনিত হয়। যুদ্ধে জয়ী হয় ভেনেটিয়ানস সরকার নিরাপত্তার স্বার্থে দ্বীপের প্রবেশদ্বারকে সৈন্যদ্বারা রক্ষা ও নিয়ন্ত্রণের জন্যে দ্বীপটির চারপাশে পাঁচটি অষ্টভুজাকৃতির খাল নির্মাণ করে। পোভেগ্লিয়া পৃথিবীতে এখনও টিকে থাকা চার অষ্টাভুজের মধ্যে একটি।
দ্বীপটিতে বিভিন্ন দেশের জাহাজের মালপত্র ওঠা-নামার জন্য এক অস্থায়ী বন্দর নির্মাণ করা হয় এবং পরবর্তীতে পূর্ণাঙ্গ জাহাজ-বন্দর হিসেবে কার্যক্রম চালাতে থাকে। ১৩৪৮ সালে দ্বীপের নোঙর ফেলা দুইটি জাহাজে বিউবোনিক প্লেগ দেখা দেয় এবং এই রোগে আক্রান্ত দুইজন মারা যায়। উপযুক্ত ব্যবস্থা নেবার অভাবে প্লেগ মহামারীর আকার ধারণ করে এবং বন্দরটিকে সিল করে দেওয়া হয, পভেগ্লিয়া জনশুন্য হয়ে পড়ে। পরবর্তীতে ইতালির বিভিন্ন শহরে প্লেগ আক্রান্তদের পভেগ্লিয়া দ্বীপে পাঠানো হত যা সংখ্যায় ১ লাখ ৬০ হাজার ছাড়িয়ে যায় এবং পভেগ্লিয়া মৃত্যুপুরী বা Island of Dead নামেও পরিচিতি পেতে থাকে। অনেকেরই বিশ্বাস জন্মায় যে, মারা যাওয়া সেই মানুষগুলোর অতৃপ্ত আত্মা ঘুরে ফেরে এই দ্বীপে।
ভবন এবং কাঠামো
1100px|center|লিডো থেকে দৃশ্যমান পোভেগ্লিয়া প্যানারোমা চিত্র
১৭ একরের এই দ্বীপটিতে সর্বমোট ১১টি স্থাপনা ভবন অথবা কাঠামো হিসাবে বিবেচিত হয়, এর মধ্যে টিকে থাকা হিসাবে বিবেচিত হয় একটি করে কাভানা, চার্চ, হসপিটাল, মানসিক আশ্রয়স্থান, ঘণ্টা-মিনার (বেল টাওয়ার) এবং কিছু পরিত্যক্ত বাড়ি ও প্রাক্তন প্রশাসনিক ভবন। দ্বাদশ শতকের ঘণ্টা-মিনারটিই দ্বীপটির বর্তমান প্রধান দৃশ্যমান কাঠামো। এটি মূলত ছিল সান ভিটলে চার্চের অংশ ছিল, ১৮০৬ সালে চার্চটি পরিত্যক্ত হবার পর ঘণ্টা মিনারটি সমুদ্র পথের বাতিঘর হিসাবে ব্যবহৃত হতে থাকে। থাম্ব|ডান|মধ্যবর্তী সংযোগকারী সেতু দ্বীপটিতে মুল ভবন সমূহ এবং গাছপালা ও মাঠের মাঝে সংযোগকারী একটি সেতু রয়েছে। দ্বীপটির অষ্টাভুজ দুর্গটি পৃথিবীতে তৃতীয়, এটি মূল দ্বীপ ও অন্যান্য ভবন থেকে বিচ্ছিন্ন কিন্তু একই সাথে সম্পূর্ণ দ্বীপের সম্মুখভাগে প্রাচীরের ন্যায় অবস্থান করছে।
বর্তমানে ইতালির কর্তৃপক্ষ দ্বীপটি বিক্রি করতে আগ্রহী এবং এর ভেতরে থাকা হাসপাতালটি এই বিলাসবহুল হোটেলে পরিণত করার সিদ্ধান্ত নিয়েছে। বিক্রির তালিকায় রাখা হয়েছে চারটি বিশেষ সম্পত্তিকে আশ্রম, পোভেগ্লিয়ার পুরাতন শহর টারান্টো, হাসপাতাল এবং ১৫ শতকের গোয়ালঘর যার পাশে অবস্থিত একটি দুর্গ যা ব্যবহার করা হতো তুর্কিদের আক্রমণ প্রতিহত করতে।
অপার্থিব অনুশীলন
পোভেগ্লিয়ার পৃথিবীর অন্যতম ভূতুড়ে অবকাঠামো হিসাবে ইতিমধ্যে স্বীকৃতি পেয়ে গেছে। স্থানীয়ভাবে বলা হয়, ১৪শ শতকের যুদ্ধের কামান ও বন্দুকের আওয়াজ এখনও রাতে শোনা যায়। দ্বীপের চারপাশে ছড়িয়ে পড়ে থাকা হাজার-হাজার কঙ্কাল তৈরি করে রেখেছে থমথমে একটা পরিবেশ এবং স্থানীয় লোকমুখে জানা যায়, মারা যাওয়া এই মানুষগুলোর অতৃপ্ত আত্মা ঘুরে ফেরে এই দ্বীপে এবং এসব আত্মা অন্যের আধিপত্য মেনে নিতে পারে না। ১৯২২ সালে ইটালির সরকার মানসিক রোগীদের জন্য দ্বীপটিতে একটি মানসিক হাসপাতাল গড়ে তোলে কিন্তু হাসপাতালের চিকিৎসক, সেবিকা আর অন্যান্য কর্মরত লোকজন চাপা আতঙ্ক ও ভয় এবং অদৃশ্য কারও অনুভূতি পাবার কারণ দেখিয়ে চাকরি করতে চাইতেন না। হাসপাতালে থাকা ভর্তি হওয়া মানসিক রোগীরা সুস্থ হওয়ার পরিবর্তে বিকারগ্রস্ত হয়ে পড়তে থাকে। হাসপাতালের পরিচালকের উন্মত্ত হয়ে হাসপাতালেরই ছাদ থেকে ঝাঁপ দিয়ে আত্মহত্যা করবার পর ১৯৬৮ সালে ইতালি সরকার দ্বীপের এই মানসিক হাসপাতাল বন্ধ করে দেয়। দীর্ঘ বিরতির পর একজন মার্কিন উপস্থাপক দ্বীপটিতে মার্কিন টেলিভিশনের জন্য নিষিদ্ধ হাসপাতালটিকে কেন্দ্র করে একটি রোমাঞ্চকর সিরিজ তৈরি করেন, যেখানে তার নানা ভয়ঙ্কর ভূতুড়ে অভিজ্ঞতা তুলে ধরেন। থাম্ব|ডান|পোভেগ্লিয়ার পরিত্যক্ত হসপিটাল
জিনসন জনসন
জিনসন জনসন (জন্ম ১৫ই মার্চ ১৯৯১) একজন ভারতীয় দৌড়বীর। তিনি ৮০০মিটার ইভেন্ট এর স্প্রিন্টার, ২০১৬ গ্রীষ্মকালীন অলিম্পিকে ৮০০মিটার দৌড় প্রতিযোগীতায় তিনি অংশগ্রহণ করেন।
প্রাথমিক জীবন
জনসন ১৫ই মার্চ ১৯৯১ সালে জন্মগ্রহণ করেন কেরলএর কজিকডে জেলার চাক্কিট্টাপাড়া তে। কুলাথুভায়াল এর সেন্ট জর্জ হাই স্কুল থেকে শিক্ষা অর্জন করেন এবং পরবর্তী কালে কোট্টায়াম এর বাসেলিয়াস কলেজ থেকে স্নাতক হন। ২০০৯ সালে ভারতীয় সেনাবাহিনীতে যোগিদান করার আগে তিনি কোট্টায়াম এর কেরলা স্পোর্টস কাউন্সিলস স্পোর্টস হসটেল এ প্রশিক্ষন নিতেন।
২০১৮ এশিয়ান গেমস এর ৮০০ মিটারে তিনি রৌপ্য পদক জিতেছিলেন।
হরিপুর উপজেলা
অবস্থান ও আয়তন
হরিপুর উপজেলার ভৌগোলিক অবস্থান । এটি রানীশংকাইল-হরিপুর সড়কের দুপাশে এবং ঠাকুরগাঁও জেলার সর্ব পশ্চিমে অবস্থিত। এই উপজেলার মোট আয়তন ২০১.০৬ বর্গ কিলোমিটার। এ উপজেলার উত্তরে ভারতের পশ্চিমবঙ্গ ও রাণীশংকৈল উপজেলা, দক্ষিণে ভারতের পশ্চিমবঙ্গ, পূর্বে রাণীশংকৈল উপজেলা, পশ্চিমে ভারতের পশ্চিমবঙ্গ।
হরিপুরের উপর দিয়ে নাগর নদী প্রবাহিত হয়েছে। নদীটি বাংলাদেশ ও ভারতের একটি আন্তঃসীমান্ত নদী যা  পঞ্চগড় জেলা দিয়ে বাংলাদেশে প্রবেশ করেছে। নদীটি পঞ্চগড় জেলার আটোয়ারী উপজেলা হয়ে বালিয়াডাঙ্গী উপজেলায় প্রবেশ করে ঠাকুরগাঁও জেলার পশ্চিম সীমান্ত দিয়ে প্রবাহিত হয়ে অবশেষে হরিপুর উপজেলা হয়ে পুনরায় ভারতে প্রবেশ করেছে।
হরিপুর উপজেলায় আরো চারটি নদী রয়েছে। সেগুলো হচ্ছে কুলিক নদী, নোনা নদী গন্দর নদী এবং কাছ নদী।
ভূ-প্রকৃতি
হরিপুর উপজেলার প্রাকৃতিক বৈশিষ্ট্য ঠাকুরগাঁও জেলার অন্যান্য অংশের মতোই। এখানকার মৃত্তিকার নাম হচ্ছে চুনবিহীন গাঢ় ধূসর প্লাবনভূমি মৃত্তিকা। মাত্র ৭৬ বর্গ মাইল আয়তন বিশিষ্ট উপজেলাটি পূর্বে ও পশ্চিমে দুই উপনদী কুলিক ও নাগরের মেখলা বেষ্টিত এবং উঁচু বেলে দোঁ-আশ মাটি বন্যরেখা বর্হিভূত জেলা মৃত্তিকা স্তরে বিভক্ত। পৌরণিক হরিপুর ছিল অরণ্যক আর অপেক্ষাকৃত অনুর্বর, এর জনগোষ্ঠী ছিল আয়েশী, শ্রমবিমুখ ও উদ্বেগহীন।
ভূতাত্তিক উৎপত্তি ও গুণাগুণের নিরীখে তিস্তার পল্লী অঞ্চল হিসেবে পরিগণিত হলেও বিহারের শুষ্ক মরু অঞ্চলের সঙ্গে এর ভূ-প্রাকৃতিক সাদৃশ্য চমকপ্রদ। হরিপুরের মাটি অধিকাংশ স্থানেই বেলে এবং দো-আশ। আবহাওয়া নাতিশীতোষ্ণ। বনাঞ্চল নেই বলে বৃষ্টিপাত স্বল্প।
প্রশাসন
হরিপুর উপজেলা মোট ৬টি ইউনিয়ন নিয়ে গঠিত। ইউনিয়নগুলো হলো, ১. গেদুড়া, ২. আমগাঁও, ৩. বকুয়া, ৪. ডাঙ্গীপাড়া, ৫. হরিপুর এবং ৬. ভাতুরিয়া ইউনিয়ন। ১৮৭২ থেকে ১৮৮৬ সালের মধ্যে হরিপুর অবিভক্ত দিনাজপুর জেলার থানা হিসেবে গঠিত হয়। থানাকে উপজেলায় রূপান্তর করা হয় ১৯৮৩ সালে।
ইতিহাস
এ অঞ্চলটি খোলড়া পরগনার অন্তর্গত ছিল। এ অঞ্চলের নামকরণ হিসেবে যে লোকশ্রুতি আছে তা নিম্নরুপ- শালবাড়ি পরগণার জামুন গ্রামে নাশকি জমিদার ছিলেন কামরুন নাহার নামের এক মহিলা। তিনি ছিলেন বিধবা ও অপুত্রক। তার জমিদারি দেখাশুনার জন্য পার্শ্ববর্তী ভৈষা গ্রামের হরিমোহন ছিলেন তার নায়েব। এই হরিমোহন পরে উক্ত নাশকি জমিদারির মালিক হন এবং নতুন জমিদারি স্টেটের নামকরণ করেন হরিমহন স্টেট। পরবর্তীতে হরিমোহনপুর থেকে হরিপুর নাম পরিচিতি লাভ করে। ১৮৬৫ সালে ব্রিটিশ সরকার হরিপুরকে থানা এবং ১৯৮৩ সালে উপজেলায় রূপান্তরিত হয়।
মুক্তিযুদ্ধ
১৯৭১ সালে মুক্তিযুদ্ধের সময় হরিপুর অঞ্চল ছিল ৭ নং সেক্টরের অধীন। এ সময় হরিপুরের কামার পুকুরে, ভাতুরিয়ায়, ডাঙ্গীপাড়ায় ও গেদুড়ায় মুক্তিযোদ্ধাদের সাথে পাকসেনাদের লড়াই সংঘটিত হয়। মুক্তিযুদ্ধে এ উপজেলার মোঃ ইসমাইল, ডাঃ ইসমাইল, ডাঃ আজিজসহ ২০ জন মুক্তিযোদ্ধা শহীদ হন এবং ২৩ জন আহত হন। ১ ডিসেম্বর এ উপজেলা শত্রুমুক্ত হয়।
জনসংখ্যার উপাত্ত
১,৪৬,৭২৬জন (২০১১আদমশুমারী অনুযায়ী)। পুরুষ- ৭৩,৫২০ জন; মহিলা-৭৩,২০৬ জন।১৯৯১ সালের আদমশুমারি অনুযায়ী লোকসংখ্যা ১০১,৬৫৮ জন।
শিক্ষা
উপজেলায় গড় হার ৩৪.১%; পুরুষ ৪০.৩%, মহিলা ২৭.৫%। সরকারি প্রাথমিক বিদ্যালয় ৩৮টি; নিম্ন মাধ্যমিক বিদ্যালয় ০৮টি; মাধ্যমিক বিদ্যালয় ৩২টি; কলেজ ১০টি; মাদ্রাসা ১৫টি। উল্লেখযোগ্য কলেজগুলো হচ্ছে সরকারি মোসলেমউদ্দিন মহাবিদ্যালয়, হরিপুর মহিলা কলেজ, যাদুরাণী আদর্শ কলেজ এবং দামোল আইডিয়াল কলেজ। উল্লেখযোগ্য বিদ্যালয়গুলো হচ্ছে হরিপুর সরকারি পাইলট উচ্চ বিদ্যালয়, হরিপুর দ্বি-মুখী বালিকা উচ্চ বিদ্যালয়, রণহাট্টা চৌরঙ্গী উচ্চ বিদ্যালয়, ডাঙ্গীপাড়া উচ্চ বিদ্যালয়, যাদুরানী উচ্চ বিদ্যালয়, কাঁঠালডাঙ্গী হাইস্কুল, ভাতুরিয়া উচ্চ বিদ্যালয়, বীরগড় মডেল সরকারি প্রাথমিক বিদ্যালয়, মিনাপুর সরকারি প্রাথমিক বিদ্যালয়, কাঁঠালডাঙ্গী সরকারি প্রাথমিক বিদ্যালয়, হরিপুর সরকারি প্রাথমিক বিদ্যালয়, ভাতুরিয়া সরকারি প্রাথমিক বিদ্যালয়। এছাড়াও মাদ্রাসার মধ্যে আছে বীরগড় দারুল উলম শরীফিয়া দাখিল মাদ্রাসা।
সংগঠন সমূহ
হরিপুর উপজেলায় অসংখ্য স্বেচ্ছাসেবী, সামাজিক ও সাংস্কৃতিক সংগঠন আছে। তাঁর মধ্যে উল্লেখযোগ্য হলো -
১. অক্সিজেন (একটি স্বেচ্ছাসেবী সামাজিক সংগঠন)
২. অক্সিজেন জ্ঞান সমৃদ্ধ কেন্দ্র (নিবন্ধিত গণ-পাঠাগার)
৩. নারীমুক্তি (নারীবাদী সংগঠন /অক্সিজেন)
৪. অক্সিজেন ইয়ুথ ফোরাম (নিবন্ধিত যুব সংগঠন)
৫. অধিকার (প্রতিবন্ধী উন্নয়ন সংস্থা/ অক্সিজেন)
৬. কৈশোর নিরাপত্তা ও সমাজসেবা সংগঠন
৭. আমরা হরিপুর উপজেলা বাসী (ফেসবুক গ্রুপ)
প্রাণ বৈচিত্র্য
হরিপুর উপজেলায় কোনো প্রাকৃতিক সংরক্ষিত বনভূমি নেই। তবে এই উপজেলার পাশেই নাগর নদীর তীরে বেশ কিছু প্রাণী ও উদ্ভিদের বৈচিত্র্য দেখা যায়। এছাড়া সীমান্তের পাশেই কুলিক পক্ষীনিবাস অবস্থিত থাকায় প্রচুর পাখি দেখা যায়। এশীয় শামুকখোল এবং অন্যান্য পরিযায়ী পাখি একসময় খোলড়ার বিলে দেখা যেত। এই অঞ্চল থেকে, বিশেষ ভাবে নাগর নদীর ভূমি অঞ্চল থেকে বিলুপ্ত হয়ে গেছে নীলগাই।
ছোট মদনটাকের আবাস
২০১১ সালে ঠাকুরগাঁয়ের এই উপজেলার সিংহারী গ্রামে অনুপ সাদির তথ্য মতে সৌরভ মাহমুদ ও সায়েম ইউ চৌধুরী ২৪টি মদনটাকের সন্ধান পেয়েছিলেন। ঐ গ্রামে একটি শিমুলগাছে ২০০৭ সাল থেকে বাসা বেঁধে ছানা তুলতো এই পাখি। আইনুল হক ও তার বড় ভাই শামসুল হকের রক্ষণাবেক্ষণে ও গ্রামের মানুষের সহযোগিতায় এই পাখির সংখ্যা বাড়তে থাকে। তবে বর্তমানে এই পাখির সংখ্যা কম ও অনিয়মিত। ২০১৯ সালে ছিলো ১২টি পূর্ণবয়স্ক এবং চারটি ছানাসহ মোট ১৬টি পাখি।
ভাষা সংস্কৃতি
আদিকাল থেকেই বৃহত্তর দিনাজপুরের সমতল এ অঞ্চলটিতে মুসলিম, হিন্দু, সাঁওতাল, ওরাওঁ, মুন্ডা, মুসহোর প্রভৃতি জাতি জনগোষ্ঠীর বসবাস রয়েছে। তাই ভাষা ও সংস্কৃতির ক্ষেত্রে বৈচিত্র লক্ষ্য করা যায়। হরিপুর উপজেলার প্রধান ভাষা বাংলা। তবে সাঁওতাল জাতির লোকজন সাঁওতালি ভাষায় কথা বলে। হরিপুরে বসবাসকারী বিভিন্ন সম্প্রদায় তাদের নিজ নিজ রীতি-নীতি মনে চলে। বাংলাদেশের অন্য অনেক অঞ্চলের মত বিয়ের অনুষ্ঠানে ডুলি এবং পালকি, গরুর গাড়ি, ঘোড়ার গাড়ির প্রচলন ছিল।
যোগাযোগ ব্যবস্থা
হরিপুর উপজেলা বাংলাদেশ-পশ্চিমবঙ্গের সীমান্তে অবস্থিত একটি উপজেলা। ঠাকুরগাঁও পুরাতন বাসস্টপ এলাকার বাংলাদেশের জাতীয় মহাসড়ক এন৫ থেকে হরিপুর যেতে হলে বালিয়াডাঙ্গী মোড় যেতে হবে এবং জেলা সড়ক ৫০০২ এবং ৫০০৪ ধরে এগোলে হরিপুর যাওয়া যাবে। ঠাকুরগাঁও থেকে হরিপুরের দূরত্ব ৫৪.৬ কিলোমিটার এবং ঢাকা জিরো পয়েন্ট থেকে হরিপুরের দূরত্ব ৪৬৬ কিলোমিটার। ঢাকার কমলাপুর রেল স্টেশন থেকে ট্রেনে করে পীরগঞ্জ যেতে হয় এবং পীরগঞ্জ থেকে অন্যান্য যানবাহনে করে হরিপুরের সাথে যোগাযোগ ব্যবস্থা চালু আছে।
এই উপজেলায় ৫৬ কিলোমিটার পাকা রাস্তা, ৪১১ কিলোমিটার কাঁচা রাস্তা রয়েছে। হরিপুর বাস স্ট্যান্ড থেকেই মূলত বিভিন্ন গন্তব্য বাস ছেড়ে যায়। এ উপজেলায় কোন রেললাইন বা ট্রেন যোগাযোগের ব্যবস্থা নেই। যদিও নৌপথ রয়েছে তবে নৌ যাতায়াতের ব্যবস্থাও নেই। দেশভাগের পূর্বে ছোট ছোট নৌকা নাগর নদী দিয়ে চলাচল করলেও বর্তমানে সীমান্ত নদী হওয়ায় এবং নাব্যতা কমে যাওয়ায় তা অনেক আগেই বন্ধ হয়ে গিয়েছে।
নিদর্শন চিত্তাকর্ষক স্থান
হরিপুর উপজেলার প্রাচীন নিদর্শনাদি ও প্রত্নসম্পদ হচ্ছে মেদনীসাগর জামে মসজিদ, গেদুড়া জামে মসজিদ, ভাতুরিয়ার গড়, বীর গড়, ভাতুরিয়ায় ভবানীপুরের গড়, হরিপুরের জমিদার বাড়ি এবং বকুয়া ইউনিয়নের বহরমপুরের শাহ মখদুমের (রঃ) মাযার। অন্যান্য চিত্তাকর্ষক স্থানের ভেতর আছে উত্তর সীমান্ত দিয়ে প্রবাহিত নাগর নদী; আমগাঁও, ডাঙ্গীপাড়া ও হরিপুর ইউনিয়নে প্রবাহিত নোনা নদী; আমগাও, ডাঙ্গীপাড়া, ভাতুরিয়া এবং হরিপুর ইউনিয়নে প্রবাহিত গন্দর নদী; ভাতুরিয়া ইউনিয়নে কাছ নদী। এছাড়াও আমগাঁও ইউনিয়নের যাদুরাণী হাট হচ্ছে বাংলাদেশের ৪র্থ বৃহত্তম হাট যা বসে প্রতি মঙ্গলবার।
উপজেলার গুরুত্বপূর্ণ দীঘি হচ্ছে আমাই দীঘি যা উপজেলা পরিষদ চত্বরের পার্শ্বে অবস্থিত। এছাড়াও আছে পীর দীঘি, টুনি দীঘি। জলাভূমির ভেতরে আছে ডাঙ্গীপাড়া ইউনিয়নে পশর ও গুটলিয়া বিল। ফিশারিজ প্রকল্প আছে একই ইউনিয়নের পাহারগাওতে। একসময় ছিল একই ইউনিয়নের চৌরঙ্গীতে একটি সাপের খামার।
আছে আদিবাসী সাঁওতালদের গ্রাম ডাঙ্গীপাড়া ইউনিয়নের শিহিপুর ও দামোল এবং আমগাও ইউনিয়নের কামারপুকুরে।
বিবিধ
এই উপজেলায় ধর্মীয় প্রতিষ্ঠানের ভেতর আছে মসজিদ ৩৩১টি, মন্দির ২৩টি, গির্জা ২টি, পুরাতন মাযার ৫টি। সাংস্কৃতিক প্রতিষ্ঠানের ভেতর আছে লাইব্রেরি ১টি, সিনেমা হল ১টি, ক্লাব ৩০টি, মহিলা সংগঠন ৯৬টি এবং খেলার মাঠ ১০টি।
আলী ইবনে আবু তালিবের হামদান অভিযান
আলী ইবনে আবি তালিবের অভিযান, ইয়েমেনের জনগণকে ইসলামে ধর্মান্তরিত করার জন্য ১০ হিজরি বা ৬৩১ খ্রিস্টাব্দে সংঘটিত হয়েছিল।
সামরিক অভিযান
ভারতীয় বিশিষ্ট মুসলিম লেখক সফিউর রহমান মোবারকপুরী কর্তৃক ইসলামের নবী মুহাম্মাদ -এর জীবনী নিয়ে আধুনিক যুগে আরবি ভাষায় রচিত অন্যতম একটি সীরাত গ্রন্থ আর্-রাহীকুল মাখতূম (অর্থ: মোহরাঙ্কিত জান্নাতী সুধা) এর বর্ণনা অনুসারে, খালিদ ইবন আল-ওয়ালিদকে হামদানের লোকদের সাথে ইসলামের দিকে আহ্বান করার জন্য নিযুক্ত করা হয়েছিল। তিনি সেখানে তাদের সাথে ৬ মাস অবস্থান করলেন কিন্তু তারা ধর্মান্তরিত হননি। তারপর মুহাম্মদ আলী ইবনে আবি তালিবকে সেখানে পাঠালেন । আর খালিদ সেখান থেকে মুহাম্মদের কাছে ফিরে এলেন। আলী তাদের ইসলাম গ্রহণের জন্য আহ্বান জানান (এবং তাদের কাছে মুহাম্মদের একটি বার্তা জানিয়েছিলেন) এবং তারা সাড়া দিয়ে ইসলাম গ্রহণ করে। আলী তখন নবী মুহাম্মদকে তার সাফল্যের কথা লিখেছিলেন, যার পরিপ্রেক্ষিতে মুহাম্মদ এই বলে উত্তর দিয়েছিলেন যে,  "হামদানের উপর শান্তি বর্ষিত হোক, হামদানের উপর শান্তি বর্ষিত হোক"। খালিদ ইবনুল ওয়ালিদ ৬ মাসেও হামদানের জনগণকে ধর্মান্তরিত করতে সক্ষম হননি, কিন্ত আলী ১ দিনের মধ্যে হামদানের সমস্ত লোককে ধর্মান্তরিত করতে সক্ষম হন ।
ইসলামিক প্রাথমিক উৎস
মুসলিম আইনবিদ তাবারী ঘটনাটি উল্লেখ করেছেন, তিনি লিখেছেন: "আল-বারা ইবনে আজিব: রাসূলুল্লাহ সাল্লাল্লাহু আলাইহি ওয়া আলিহি ওয়াসাল্লাম খালিদ ইবনে আল-ওয়ালিদকে ইয়েমেনের জনগণকে ইসলামের দাওয়াত দিতে পাঠান, আর যারা তার সঙ্গে গিয়েছিল তাদের মধ্যে আমিও ছিলাম ৷ তিনি ছয় মাস ধরে এই বিষয়ে যথা সাধ্য চেষ্টা করেন কিন্তু তারা সাড়া দেয়নি, তাই রাসূলুল্লাহ সাল্লাল্লাহু আলাইহি ওয়া আলিহি ওয়াসাল্লাম আলী ইবনে আবি তালিবকে পাঠালেন এবং তাকে আদেশ দিলেন যে, খালিদ ও তার সাথে যারা ছিল তারা যেন ফিরে আসে, কিন্তু তাদের কেউ যদি তাকে অনুসরণ করতে চায় তবে তাকে অনুমতি দেওয়া উচিত। আল-বারা বলেন, 'আমি একজন ওখানে থেকে গিয়েছিলাম যে কিনা আলীর অনুসরণ করতাম, আমরা ইয়েমেনের সীমান্তে পৌঁছানোর সাথে সাথে লোকেরা খবর পেল। তারা তার চারপাশে জড়ো হল এবং আলী আমাদেরকে সকালের নামাযে ইমামতি করলেন। যখন তিনি শেষ করলেন (নামাজ),তখন আমাদেরকে তিনি এক সারিতে দাঁড় করিয়ে দিলেন। তারপর তিনি আমাদের সামনে চলে গেলেন, আল্লাহর গুণ গান ও প্রশংসা করলেন, তারপর তাদের কাছে রসূলের চিঠি পড়লেন। হামদানের সবাই একদিনে ইসলাম গ্রহণ করে নেয় এবং তিনি বিষয়টি আল্লাহর রসূলকে লিখে পাঠায়। নবী যখন আলীর চিঠি পড়েন, তখন তিনি আল্লাহর কাছে সিজদায় পড়ে যান। তারপর সিজদা থেকে তিনি উঠে বসলেন এবং বললেন, 'হামদানের উপর শান্তি বর্ষিত হোক, হামদানের উপর শান্তি বর্ষিত হোক। [হামদান ধর্মান্তরিত হওয়ার পর] সফলভাবেই ইয়েমেনের লোকেরা তাদের ইসলাম গ্রহণের সাথে অনুসরণ করে।"
মতিউল হক খান
মতিউল হক খান হলেন একজন বাংলাদেশী সেতার বাদক ও যন্ত্র সঙ্গীতজ্ঞ। তিনি তার অনন্যসাধারণ অবদানের জন্য ২০১৩ সালে শিল্পকলা পদক লাভ করেন ও ২০১৮ সালে বাংলাদেশ সরকার তাকে একুশে পদক প্রদান করে।
খান ঢাকায় জন্মগ্রহণ করেন। তার পৈতৃক নিবাস হল ব্রাহ্মণবাড়িয়া জেলার নবীনগরে। তার পিতার হলেন বিখ্যাত সেতার বাদক ওস্তাদ এরশাদ আলী খান। তিনি ১২ বছর বয়স থেকে সেতার বাজানো শুরু করেন। শিক্ষা নেন পিতার নিকট।
খান ব্যক্তিগত জীবনে নুরজাহান খানের সাথে বিবাহবন্ধনে আবদ্ধ হন। নুরজাহান খান ২০১৬ সালের ১৬ জানুয়ারি মৃত্যু বরণ করেছেন।
হাজী জালাল উদ্দিন উচ্চ বিদ্যালয়
হাজী জালাল উদ্দিন উচ্চ বিদ্যালয় হচ্ছে বাংলাদেশের ময়মনসিংহ সদর উপজেলার আকুয়া ইউনিয়নে অবস্থিত একটি মাধ্যমিক বিদ্যালয়। বিদ্যালয়টি প্রায় ২ একর জমির উপর অবস্থিত। ১৯৮৭ সালে বিদ্যালয়টি প্রতিষ্ঠা করা হয়।
নাকোল ইউনিয়ন
নাকোল বাংলাদেশের মাগুরা জেলার অন্তর্গত শ্রীপুর উপজেলা, মাগুরার একটি ইউনিয়ন।এক নজরে নাকোল, রূপ বৈচিত্রময় গড়াই নদীর তীরে গড়ে উঠা শ্রীপুর উপজেলার একটি ঐতিহ্যবাহী জনপদ নাকোল ইউনিয়ন ।কাল জয়ী নাকোল ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জ্বল। আধুনিক বিজ্ঞানসহ তথ্য প্রযুক্তি নাকোলের চারপাশে বিদ্যমান। এছাড়াও শতবর্ষি বিদ্যালয়কে ঘিরে গড়ে উঠেছে সুবিশাল আধুনিক বাজার যা এ জনপদকে গড়ে তুলেছে আরো বেশি আধুনিক এবং প্রগতিশীল।
হাজী জালাল উদ্দিন উচ্চ বিদ্যালয়
ইতিহাস
হাজী জালাল উদ্দিন উচ্চ বিদ্যালয় স্থানীয় শিক্ষার উন্নয়নের চিন্তা থেকে স্থানীয় ব্যক্তিগণের উদ্যাগে ১৯৬৮ সালে প্রতিষ্ঠা লাভ করে।
ক্যাম্পাস
ছাত্রছাত্রীদের কোলাহলে প্রায় ২ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন।
নাকোল ইউনিয়ন
জনসংখ্যা
নাকোল ইউনিয়নের জনসংখ্যা ২৫,২৬৭ জন।
অবস্থান ও সীমানা
শ্রীপুর উপজেলার পুর্ব অংশে নাকোল ইউনিয়নের অবস্থান। এ ইউনিয়নের উত্তরে কাদিরপাড়া ইউনিয়ন ও হানু নদী, দহ্মিণে কচ্ছুন্দী ইউনিয়ন,মুচিখালী নদী, পূর্বে গড়াই নদী এবং পশ্চিমে শব্দালপুর ইউনিয়ন ও কাদিরপাড়া ইউনিয়ন ।
প্রশাসনিক কাঠামো
নাকোল ইউনিয়ন শ্রীপুর উপজেলা, মাগুরার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম শ্রীপুর উপজেলা, মাগুরার আওতাধীন। এটি জাতীয় সংসদের ৯১ নং নির্বাচনী এলাকা মাগুরা-১ এর অংশ। এ ইউনিয়নে ৯টি ওয়ার্ড এবং ২০টি গ্রাম রয়েছেঃ
শিক্ষা ব্যবস্থা
নাকোল ইউনিয়নে ৫ টি মাধ্যমিক বিদ্যালয় রয়েছে এর মধ্যে ২ টি মাধ্যমিক বালিকা বিদ্যালয় ও রয়েছে।একটি কলেজ,একটি মাদ্রাসা এবং একটি কিন্ডারগার্টেন স্কুলসহ ৮ টি প্রাথমিক বিদ্যালয় রয়েছে।
শিক্ষা প্রতিষ্ঠানসমূহ হলঃ-
"কলেজ"
"মাদ্রাসা"
"প্রাথমিক বিদ্যালয়"
যোগাযোগ ব্যবস্থা
ঢাকা থেকে সরাসরি রাসেল পরিবহন ও এমএম পরিবহনে সরাসরি নাকোল আসা যাবে। এছাড়াও দহ্মিনবঙ্গগামী সকল বাসে করেই ওয়াপদা এসে নাকোল আসা যাবে। জেলাশহর মাগুরা ঢাকা রোড থেকে সরাসরি ইজিবাইক, সিএনজি বা অটোতে করে 'নাকোল বাজার'আসা যায়। নাকোল সরকারী প্রাথমিক বিদ্যালয়ের পাশে নাকোল ইউনিয়ন পরিষদের অবস্থান। এখানকার অধিকাংশ রাস্তা পাঁকা।
অর্থনীতি
নাকোল ইউনিয়নে জনতা ব্যাংক ও ইসলামি ব্যাংক আর্থিক প্রতিষ্ঠানের শাখা বিদ্যমান। এছাড়াও ডাচ বাংলা,এশিয়া ব্যাংক এবং আল-আরাফাহ ইসলামি ব্যাংকের এজেন্ট ব্যাংকিং ও বিদ্যমান।
খাল ও নদী
নাকোল ইউনিয়নে ৪টি নদী রয়েছেঃ
খাল আছে ৩ টিঃ
হাট-বাজার
নাকোল ইউনিয়নের হাট-বাজারের তালিকাঃ
কাজলা ইউনিয়ন
কাজলা ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
অবস্থান
কাজলা ইউনিয়নের পশ্চিমে হাটশেরপুর ও সারিয়াকান্দি ইউনিয়ন, দক্ষিণে কর্ণিবাড়ী ইউনিয়ন, পূর্বে জামালপুর জেলার মাদারগঞ্জ উপজেলা ও উত্তরে চালুয়াবাড়ী ইউনিয়ন অবস্থিত।
আয়তন
এই ইউনিয়নের মোট আয়তন ৬৬.৪৮ বর্গকিলোমিটার।
জনসংখ্যা
এই ইউনিয়নের মোট জনসংখ্যা ১৬,৭৬০ জন।
শিক্ষা ব্যবস্থা
এই ইউনিয়নে ৯টি প্রাথমিক বিদ্যালয়, ২টি উচ্চ বিদ্যালয়, ১টি কলেজ ও ৯টি মাদ্রাসা রয়েছে।
জনপ্রতিনিধি
ইউনিয়নের বর্তমান চেয়ারম্যান রাশেদ রউফ।
ধর্মীয় উপাসনালয়
অত্র ইউনিয়নে ৪৫টি মসজিদ ও ২টি মন্দির রয়েছে।
মৃত্যু উপত্যকা
মৃত্যু উপত্যকা (ডেথ ভ্যালি নামেও পরিচিত) হল পূর্ব ক্যালিফোর্নিয়ার একটি মরুভূমি উপত্যকা, উত্তর মোজাভে মরুভূমিতে, গ্রেট বেসিন মরুভূমির সীমানা। গ্রীষ্মকালে, এটি মধ্যপ্রাচ্য এবং সাহারার মরুভূমি সহ পৃথিবীর অন্যতম উষ্ণ স্থান।
মৃত্যু উপত্যকার বাডওয়াটার বেসিন হল উত্তর আমেরিকার সর্বনিম্ন উচ্চতার বিন্দু, সমুদ্রপৃষ্ঠ থেকে ২৮২ ফুট (৮৬ মিটার) নিচে। এটি মাউন্ট হুইটনি থেকে ৮৪.৬ মাইল (১৩৬.২ কিমি) পূর্ব-দক্ষিণ-পূর্বে অবস্থিত। ১৯১৩ সালের ১০ জুলাই বিকেলে, মার্কিন যুক্তরাষ্ট্রের আবহাওয়া ব্যুরো মৃত্যু উপত্যকার ফার্নেস ক্রিকে ১৩৪ °F (৫৬.৭ °C) উচ্চ তাপমাত্রা রেকর্ড করে,[৫] যা ভূপৃষ্ঠে রেকর্ড করা সর্বোচ্চ পরিবেষ্টিত বায়ুর তাপমাত্রা হিসাবে দাঁড়িয়েছে। পৃথিবীর।[৬] এই পঠনটি, তবে, এবং আরও বেশ কিছু সেই সময়কালে নেওয়া হয়েছিল, এক শতাব্দী আগে, কিছু আধুনিক সময়ের বিশেষজ্ঞদের দ্বারা বিতর্কিত।
সিয়েরা নেভাদা পর্বতমালার পূর্বে, গ্রেট বেসিনে, ক্যালিফোর্নিয়া এবং নেভাদার সীমান্তের কাছে, ক্যালিফোর্নিয়ার ইনয়ো কাউন্টিতে বেশিরভাগই পড়ে থাকে, মৃত্যু উপত্যকা মৃত্যু উপত্যকা জাতীয় উদ্যানের বেশিরভাগ অংশ গঠন করে এবং এটি মোজাভে এবং কলোরাডো মরুভূমির বায়োস্ফিয়ার রিজার্ভের প্রধান বৈশিষ্ট্য।. এটি পূর্বে অমরগোসা রেঞ্জ এবং পশ্চিমে পানামিন্ট রেঞ্জের মধ্যে উত্তর থেকে দক্ষিণে চলে; গ্রেপভাইন পর্বতমালা এবং আউলশেড পর্বতমালা যথাক্রমে এর উত্তর ও দক্ষিণ সীমানা তৈরি করে। এটির আয়তন প্রায় ৩,০০০ বর্গ মাইল (৭,৮০০ km২)। মৃত্যু উপত্যকা জাতীয় উদ্যানের সর্বোচ্চ বিন্দু হল টেলিস্কোপ পিক, প্যানামিন্ট রেঞ্জের, যার উচ্চতা ১১,০৪৩ ফুট (৩,৩৬৬ মিটার)।
মৃত্যু উপত্যকা হল একটি গ্রাবেন—দুটি পর্বতশ্রেণীর মধ্যবর্তী ভূমির একটি অবনমিত ব্লক। এটি একটি ভূতাত্ত্বিক খাদের দক্ষিণ প্রান্তে অবস্থিত, ওয়াকার লেন, যা উত্তরে ওরেগন পর্যন্ত চলে। মৃত্যু উপত্যকা ফল্ট এবং ফার্নেস ক্রিক ফল্ট সমন্বিত একটি ডান পার্শ্বীয় স্ট্রাইক স্লিপ ফল্ট সিস্টেম দ্বারা উপত্যকাটি বিভক্ত। বাম পার্শ্বীয় গারলক ফল্টের পূর্ব প্রান্তটি মৃত্যু উপত্যকা ফল্টকে ছেদ করেছে। ফার্নেস ক্রিক এবং অমরগোসা নদী উপত্যকার কিছু অংশ দিয়ে প্রবাহিত হয় এবং অবশেষে উপত্যকার মেঝের বালিতে অদৃশ্য হয়ে যায়।
মৃত্যু উপত্যকাতে লবণের প্যানও রয়েছে। বর্তমান ভূতাত্ত্বিক সম্মতি অনুসারে, প্লাইস্টোসিন যুগের মাঝামাঝি সময়ে, যা প্রায় ১০,০০০-১২,০০০ বছর আগে শেষ হয়েছিল, একটি অভ্যন্তরীণ হ্রদ, লেক ম্যানলি, মৃত্যু উপত্যকাতে গঠিত হয়েছিল। হ্রদটি প্রায় ১০০ মাইল (১৬০ কিমি) দীর্ঘ এবং ৬০০ ফুট (১৮০ মিটার) গভীর ছিল। হ্রদের একটি শৃঙ্খলে শেষ অববাহিকা যা উত্তরে মনো হ্রদ থেকে শুরু হয়েছিল এবং ওয়েন্স নদী উপত্যকার অববাহিকায় সিয়ারলেস এবং চায়না হ্রদ এবং পানামিন্ট উপত্যকা হয়ে অবিলম্বে পশ্চিমে চলেছিল।
এলাকাটি মরুভূমিতে পরিণত হওয়ার সাথে সাথে জল বাষ্পীভূত হয়ে যায়, প্রচুর পরিমাণে বাষ্পীভূত লবণ, যেমন সাধারণ সোডিয়াম লবণ এবং বোরাক্স, যা পরবর্তীতে এই অঞ্চলের আধুনিক ইতিহাসে প্রাথমিকভাবে ১৮৮৩ থেকে ১৯০৭ সালে শোষিত হয়েছিল।
জলবায়ু
মারাত্মক তাপ এবং শুষ্কতা মৃত্যু উপত্যকাতে চিরস্থায়ী খরা-সদৃশ পরিস্থিতিতে অবদান রাখে এবং উপত্যকার সীমানার মধ্য দিয়ে যাওয়া থেকে অনেক মেঘের গঠন প্রতিরোধ করে, যেখানে বৃষ্টিপাত প্রায়শই কুমারী আকারে হয়।[১৭]
মৃত্যু উপত্যকার গভীরতা এবং আকৃতি দৃঢ়ভাবে এর জলবায়ুকে প্রভাবিত করে। উপত্যকাটি একটি দীর্ঘ, সরু অববাহিকা যা সমুদ্রপৃষ্ঠের নিচে নেমে আসে এবং এটি উঁচু, খাড়া পর্বতশ্রেণী দ্বারা বেষ্টিত। পরিষ্কার, শুষ্ক বায়ু এবং বিক্ষিপ্ত উদ্ভিদ আবরণ সূর্যের আলোকে মরুভূমির পৃষ্ঠকে উত্তপ্ত করতে দেয়। গ্রীষ্মের রাত্রিগুলি সামান্য স্বস্তি দেয়: রাতারাতি নিম্নমাত্রা ৮২ থেকে ৯৮ °F (২৮ থেকে ৩৭ °C) রেঞ্জে ডুবে যেতে পারে। উপত্যকার মধ্য দিয়ে অতি উত্তপ্ত বায়ু প্রবাহিত হয়, যা অত্যন্ত উচ্চ পরিবেষ্টিত তাপমাত্রা সৃষ্টি করে।
মৃত্যু উপত্যকাতে রেকর্ড করা সর্বোচ্চ ভূপৃষ্ঠের তাপমাত্রা ছিল ২০১.০ °F (৯৩.৯ °C), ১৫ জুলাই, ১৯৭২ তারিখে, ফার্নেস ক্রিক-এ, যা পৃথিবীতে রেকর্ড করা সর্বোচ্চ ভূ-পৃষ্ঠের তাপমাত্রা, সেইসাথে একমাত্র রেকর্ড করা ভূপৃষ্ঠের তাপমাত্রা। ২০০ °F (৯৩.৩ °C) এর উপরে।[২৬]
২০০১ সালের গ্রীষ্মে সর্বনিম্ন ১০০ °F (৩৮ °C) তাপমাত্রা সহ পরপর দিনের সর্বাধিক সংখ্যা ছিল ১৫৪, ২০০১ সালের গ্রীষ্মে। ১৯৯৬ সালের গ্রীষ্মে ১২০ °F (৪৯ °C) এর চেয়ে ৪০ দিন এবং ১০৫ দিন ছিল ১১০ °F (৪৩ °C) এর বেশি। ১৯১৭ সালের গ্রীষ্মে ৫২ দিন ছিল যখন তাপমাত্রা ১২০ °F (৪৯ °C) বা তার উপরে পৌঁছেছিল, যার মধ্যে ৪৩টি পরপর।
মৃত্যু উপত্যকাতে সর্বোচ্চ রাতারাতি বা নিম্ন তাপমাত্রা রেকর্ড করা হয়েছে ১১০ °F (৪৩ °C), যা ৫ জুলাই, ১৯১৮ তারিখে রেকর্ড করা হয়েছিল। তবে এই মানটি বিতর্কিত; ১২ জুলাই, ২০১২ তারিখে রেকর্ড উচ্চ সর্বনিম্ন ১০৭ °F (৪২ °C) নির্ভরযোগ্য বলে বিবেচিত হয়। এটি রেকর্ড করা সর্বোচ্চ মানগুলির মধ্যে একটি। এছাড়াও ১২ জুলাই, ২০১২ তারিখে, মৃত্যু উপত্যকাতে রেকর্ড করা গড় ২৪-ঘন্টা তাপমাত্রা ছিল ১১৭.৫ °F (৪৭.৫ °C), যা রেকর্ডে এটিকে বিশ্বের সবচেয়ে উষ্ণতম ২৪-ঘন্টা তাপমাত্রা করে তোলে।
চারটি প্রধান পর্বতশ্রেণী মৃত্যু উপত্যকা এবং মহাসাগরের মধ্যে অবস্থিত, প্রতিটি একটি ক্রমবর্ধমান শুষ্ক বৃষ্টির ছায়ার প্রভাবে যোগ করে এবং ১৯২৯, ১৯৫৩ এবং ১৯৮৯ সালে, সারা বছর কোন বৃষ্টিপাত রেকর্ড করা হয়নি। ১৯৩১ থেকে ১৯৩৪ সময়কাল ছিল রেকর্ডের সবচেয়ে শুষ্ক প্রসারিত, যেখানে ৪০ মাস সময়কালে মাত্র ০.৬৪ ইঞ্চি (১৬ মিমি) বৃষ্টি হয়েছিল। মৃত্যু উপত্যকাতে গড় বার্ষিক বৃষ্টিপাত ২.৩৬ ইঞ্চি (৬০ মিমি), যেখানে গ্রীনল্যান্ড রাঞ্চ স্টেশনের গড় ১.৫৮ ইঞ্চি (৪০ মিমি)। রেকর্ডে সবচেয়ে আদ্র মাস জানুয়ারি ১৯৯৫, যখন মৃত্যু উপত্যকাতে ২.৫৯ ইঞ্চি (৬৬ মিমি) পড়েছিল। রেকর্ডে সবচেয়ে আর্দ্র সময়কাল ছিল ২০০৪-এর মাঝামাঝি থেকে ২০০৫ সালের মাঝামাঝি, যেখানে প্রায় ৬ ইঞ্চি (১৫০ মিমি) মোট বৃষ্টিপাত হয়েছিল, যার ফলে উপত্যকা এবং অঞ্চলে ক্ষণস্থায়ী হ্রদ তৈরি হয়েছিল এবং প্রচুর বন্য ফুল ফোটে। জমে থাকা তুষার শুধুমাত্র ১৯২২ সালের জানুয়ারিতে রেকর্ড করা হয়েছে, যখন বিক্ষিপ্ত ফ্লেক্স অন্যান্য অনুষ্ঠানে রেকর্ড করা হয়েছে।
বন্যা
২০০৫ সালে, মৃত্যু উপত্যকা তার বার্ষিক গড় ১.৫ ইঞ্চি (৩৮ মিমি) চারগুণ বৃষ্টিপাত পেয়েছিল। যেমনটি শত শত বছর আগে করে এসেছে, উপত্যকার সর্বনিম্ন স্থানটি একটি প্রশস্ত, অগভীর হ্রদে ভরা, কিন্তু চরম তাপ এবং শুষ্কতা অবিলম্বে ক্ষণস্থায়ী হ্রদটিকে বাষ্পীভূত করতে শুরু করেছে।
NASA-এর Landsat ৫ স্যাটেলাইট থেকে পাওয়া ছবিগুলির জোড়া (ডানদিকে দেখা গেছে) মৃত্যু উপত্যকার লেক ব্যাডওয়াটারের সংক্ষিপ্ত ইতিহাসকে নথিভুক্ত করে: ফেব্রুয়ারি ২০০৫ সালে (উপরে) গঠিত এবং ফেব্রুয়ারি ২০০৭ (নীচে) বাষ্পীভূত হয়। ২০০৫ সালে, সবুজ জলের একটি বড় পুল উপত্যকার মেঝে জুড়ে বেশিরভাগ পথ প্রসারিত হয়েছিল। ২০০৫ সালের মে নাগাদ, উপত্যকার মেঝে ব্যাডওয়াটার বেসিন, লবণ-লেপা লবণের ফ্ল্যাট হিসাবে তার আরও পরিচিত ভূমিকা পুনরায় শুরু করেছিল। সময়ের সাথে সাথে, এই সদ্য দ্রবীভূত এবং পুনর্নির্মিত লবণ অন্ধকার হয়ে যাবে।
মৃত্যু উপত্যকার পশ্চিম প্রান্তটি পাললিক ভক্তদের দ্বারা চিহ্নিত করা হয়েছে। আকস্মিক বন্যার সময়, খাড়া পাহাড় থেকে পশ্চিমে বৃষ্টিপাত সরু গিরিখাতের মধ্য দিয়ে বর্ষিত হয়, সূক্ষ্ম কাদামাটি থেকে বড় পাথর পর্যন্ত সবকিছু তুলে নেয়। যখন এই টরেন্টগুলি গিরিখাতের মুখে পৌঁছায়, তখন এগুলি প্রশস্ত এবং ধীর হয়ে যায়, ডিস্ট্রিবিউটারি চ্যানেলগুলিতে শাখা তৈরি করে। ফ্যান যত কম, তারা তত কম।
বাস্তুবিদ্যা
অপ্রতিরোধ্য তাপ এবং বিরল বৃষ্টিপাত সত্ত্বেও, মৃত্যু উপত্যকা যথেষ্ট জীববৈচিত্র্য প্রদর্শন করে। প্রতি বসন্তে মরুভূমির মেঝে গালিচায় ফুল, তুষারগলে জল দেওয়া, জুন পর্যন্ত চলতে থাকে। বিঘোর্ণ ভেড়া, লাল লেজের বাজপাখি এবং বন্য গাধা দেখা যেতে পারে। মৃত্যু উপত্যকাতে ৬০০ টিরও বেশি ঝর্ণা এবং পুকুর রয়েছে। সল্ট ক্রিক, উপত্যকার কেন্দ্রে একটি মাইল দীর্ঘ অগভীর নিম্নচাপ, মৃত্যু উপত্যকা পাপফিশকে সমর্থন করে। এই বিচ্ছিন্ন পুপফিশ জনসংখ্যা ভেজা প্লাইস্টোসিন জলবায়ুর অবশিষ্টাংশ।
ডারউইন ফলস, মৃত্যু উপত্যকা মনুমেন্টের পশ্চিম প্রান্তে, উইলো এবং কটনউড গাছ দ্বারা বেষ্টিত একটি বড় পুকুরে ১০০ ফুট (৩০ মিটার) পড়ে। পুকুরের চারপাশে ৮০টিরও বেশি প্রজাতির পাখি রেকর্ড করা হয়েছে।
প্রস্ফুটিত, লবণের ফুল নামেও পরিচিত, মৃত্যু উপত্যকায় একটি বিরল ঘটনা যা ঘটে যখন বৃষ্টি মাটিতে ভিজে যায় এবং ভূপৃষ্ঠের নীচে লবণ দ্রবীভূত করে যার ফলে তুষারের হালকা ধূলিকণার মতো দেখা যায়।
ইতিহাস
এই বিভাগ যাচাইয়ের জন্য অতিরিক্ত তথ্যসূত্র প্রয়োজন। অনুগ্রহ করে নির্ভরযোগ্য সূত্রে উদ্ধৃতি যোগ করে এই নিবন্ধটি উন্নত করতে সাহায্য করুন। তথসূত্রবিহীন বিষয়বস্তুসমূহ পরিবর্তন করা এবং মুছে ফেলা হতে পারে।
মৃত্যু উপত্যকা হল আদিবাসী আমেরিকানদের টিম্বিশা উপজাতির আবাসস্থল, যা আগে প্যানামিন্ট শোশোন নামে পরিচিত ছিল, যারা অন্তত গত সহস্রাব্দ ধরে উপত্যকায় বসবাস করে আসছে। উপত্যকার টিমবিশা নাম, তুম্পিসা, মানে "রক পেইন্ট" এবং এটি লাল ওচার পেইন্টকে বোঝায় যা উপত্যকায় পাওয়া এক ধরনের কাদামাটি থেকে তৈরি করা যেতে পারে। কিছু পরিবার এখনও ফার্নেস ক্রিকের উপত্যকায় বাস করে। স্কটি'স ক্যাসেলের বর্তমান সাইটের কাছে গ্রেপভাইন ক্যানিয়নে আরেকটি গ্রাম ছিল। এটিকে তিম্বিশা ভাষায় মাহুনু বলা হত, যার অর্থ অনিশ্চিত, যদিও এটি জানা যায় যে হুনু মানে 'গিরিখাত'।[উদ্ধৃতি প্রয়োজন]
ক্যালিফোর্নিয়া গোল্ড রাশের সময় ১৮৪৯ সালে উপত্যকাটির ইংরেজি নাম হয়েছিল। এটিকে মৃত্যু উপত্যকা বলা হত প্রসপেক্টররা [৪০] এবং অন্যরা যারা সোনার ক্ষেত্রগুলিতে যাওয়ার পথে উপত্যকা অতিক্রম করতে চেয়েছিল, একটি ওয়াগন ট্রেনের প্রথম দিকের অভিযান থেকে ১৩ জন অগ্রগামী মারা যাওয়ার পরে। ১৮৫০-এর দশকে, উপত্যকায় সোনা ও রৌপ্য আহরণ করা হয়েছিল। ১৮৮০-এর দশকে, খচ্চর-টানা ওয়াগন দ্বারা বোরাক্স আবিষ্কৃত এবং নিষ্কাশন করা হয়েছিল।
মৃত্যু উপত্যকা জাতীয় স্মৃতিস্তম্ভ ১১ ফেব্রুয়ারী, ১৯৩৩ তারিখে রাষ্ট্রপতি হার্বার্ট হুভার দ্বারা ঘোষণা করা হয়েছিল, এলাকাটিকে ফেডারেল সুরক্ষার অধীনে রেখে। ১৯৯৪ সালে, স্মৃতিস্তম্ভটিকে মৃত্যু উপত্যকা জাতীয় উদ্যান হিসাবে পুনঃনির্ধারিত করা হয়েছিল, সেইসাথে স্যালাইন এবং ইউরেকা উপত্যকাগুলিকে অন্তর্ভুক্ত করার জন্য যথেষ্ট পরিমাণে প্রসারিত করা হয়েছিল।
কোদণ্ডরাম মন্দির, ওন্টিমিট্ট
শ্রী কোদণ্ডরাম স্বামী মন্দির (కోదండ రామాలయం) একটি হিন্দু মন্দির, এটি ভারতের অন্ধ্র প্রদেশের কডপ্পা জেলার ওন্টিমিট্ট শহরে অবস্থিত একটি রাম মন্দির। মন্দিরটি ষোড়শ শতাব্দীর বিজয়নগরীয় স্থাপত্যশৈলীর একটি নিদর্শন। এটি এই অঞ্চলের বৃহত্তম মন্দির। মন্দিরটি রাজাম্পেটের নিকটে কডপ্পা হতে দূরত্বে অবস্থিত।
কিংবদন্তি
স্থানীয় কিংবদন্তি অনুযায়ী ওন্টুডু এবং মিট্টুডু নামক দুজন রাম উপাসক মন্দিরটি নির্মাণ করেন, যারা পূর্বে ডাকাত ছিলেন। মন্দিরটি তৈরি হবার পরে তারা দুজন পাথরে পরিণত হয়েছেন বলে ধারণা করা হয়।
ইতিহাস
বম্মের পোতন ওন্টিমিট্টয় বসবাস করতেন, তিনি ভাগবত পুরাণ তেলুগু ভাষায় অনুবাদ করেন এবং তা ভগবান রামের প্রতি উৎসর্গ করেন। 'অন্ধ্র বাল্মীকি' হিসেবে পরিচিত ভাভিলাকোলানু সুব্বা রাও যিনি বাল্মীকি রামায়ণ তেলুগু ভাষায় অনুবাদ করেছেন তিনিও এখানে ভগবান রামের উপাসনায় তার সময় অতিবাহিত করেছেন। বলা হয় সন্ন্যাসী-কবি আন্নামাচারিয়া এই মন্দির পরিদর্শন করেছেন এবং এখানে রাম কীর্তন রচনা করেছেন ও গেয়েছেন। ফরাসী পর্যটক জঁ-ব্যাপটিস্ট তাভেরনির ১৬৫২ সালে এই মন্দির পরিদর্শন করেন এবং এর অসাধারণ স্থাপত্যশৈলীর প্রশংসা করেন।
বৈশিষ্ট্যসমূহ
বিজয়নগরীয় স্থাপত্যশৈলীতে নির্মিত মন্দিরটি এই অঞ্চলের বৃহত্তম মন্দির। এটি "সন্ধ্যারা" বিন্যাসে গঠিত দেয়াল দ্বারা ঘেরা এবং আয়তক্ষেত্রাকার। মন্দিরটি বক্রপেটা হয়ে সিদ্ধৌত থেকে দূরত্বে অবস্থিত। মন্দিরটির স্থাপত্যশৈলী মার্জিত এবং চিত্তাকর্ষক। মন্দিরটির তিনটি কারুকার্য খচিত মিনার রয়েছে। এর মধ্যে পূর্বমুখী কেন্দ্রীয় মিনারটি মন্দিরের প্রবেশদ্বার, অপর দুটি মিনার উত্তর ও দক্ষিণমুখী। মধ্যভাগের মিনারটি পাঁচটি স্তরে নির্মিত, এখান থেকে কয়েক ধাপ সামনে প্রধান ফটক।
মন্ডপ বা রঙ্গমন্তপম একটি খোলা নাট্যশালা, এখানে কিছু সূক্ষ্ম ভাস্কর্য রয়েছে। মধ্যরঙ্গরদপম হিসেবে পরিচিত মণ্ডপটি ৩২ টি পিলার দ্বারা নির্মিত। মন্ডপের স্তম্ভ গুলোতে অপ্সরা বা দেবীদের মূর্তি খচিত রয়েছে। মধ্যভাগের সাপোর্ট সিস্টেমের দক্ষিণ পার্শ্বে ভগবান কৃষ্ণ এবং বিষ্ণুর মূর্তি প্রদর্শন করা হয়েছে। কোণার দিকের প্রতিটি কলামে তিনটি করে ভাগ রয়েছে যেখানে অপ্সরা এবং দেবদেবীদের ছবি খচিত রয়েছে। মন্ডপের কেন্দ্রীয় অংশের স্তম্ভগুলো হিন্দু পৌরণিক প্রাণী ভেদালার(সিংহ, হাতি ও ঘোড়ার সংমিশ্রণ) চিত্র দ্বারা শোভিত। কেন্দ্রীয় অংশের ছাদ অনেক কারুকাজ খচিত বন্ধনী দ্বারা নির্মিত হয়েছে। মণ্ডপের একটি কলামে ভগবান রাম এবং তার ভাই লক্ষণের মূর্তি খোদাই করা হয়েছে। এখানে রামকে দাঁড়ানো অবস্থায় দেখানো হয়েছে, তার বাম হাতে তীর এবং ডান হাতে ধনুক। এছাড়াও রামের চিত্রটিতে কানের দুল, মালা, হাতের বালা, উপনয়ন প্রভৃতি দ্বারা অলংকরণ করা হয়েছে।লক্ষ্মণের চিত্রটি ত্রি-বক্র ভঙ্গিতে খোদাই করা হয়েছে যেখানে তার বাম হাতে ধনুক এবং ডান হাত খালি রয়েছে। তার চিত্রটি মুকুট, কোমর বন্ধনী প্রভৃতি দ্বারা অলংকৃত করা হয়েছে। ভগবান কৃষ্ণের প্রতিকৃতিটি ভয়তস্থপদে উল্লেখিত দ্বিভঙ্গ ভঙ্গিতে বাম পা দৃঢ়ভাবে মাটিতে স্থাপন করে ডান পা হাঁটুতে ন্যুব্জ অবস্থায় দেখা যায়। এখানে তার ডান হাতে গো-বর্ধন পর্বত এবং অন্যটি কাটিতে দেখা যায়। চিত্রটিকে কিরতিমুক্তা এবং অন্যান্য আরো অলংকার দ্বারা অলংকৃত করা হয়েছে। তার পাশে দুটি গরুও দেখানো হয়েছে।
মণ্ডপ হতে সামনে রয়েছে একটি অন্তরালয় বা কুঠুরির মধ্যে মন্দিরের পবিত্রতম স্থান বা গর্ভগৃহ, যা বিভিন্ন ভাস্কর্য দ্বারা সুশোভিত। গর্ভগৃহের ভেতরে কেন্দ্রে একটি পাথরে রাম, তার স্ত্রী সীতা এবং লক্ষ্মণের চিত্র একসাথে ফুটিয়ে তোলা হয়েছে। এটাও অনুমান করা হয় যে সম্পূর্ণ গর্ভগৃহ একটিমাত্র পাথরের ব্লক থেকে খোদাই করা হয়েছে। রামভক্ত বানররাজ হনুমানকে সচরাচর এই তিন জনের সাথে দেখা গেলেও এখানে তাকে দেখানো হয় নি। কিন্তু সেখানে হনুমানে একটি পৃথক মন্দির রয়েছে। এছাড়াও মণ্ডপের ভেতরে নাচের ভঙ্গিতে গণেশের একটি ভাস্কর্য রয়েছে।
রাজ্য সরকার মন্দিরটি রক্ষণাবেক্ষণের দায়িত্ব নেবার সিদ্ধান্ত নিয়েছে, যেটি বর্তমানে ভারতের প্রত্নতাত্ত্বিক জরিপকারী প্রতিষ্ঠান (এএসআই) এর সাথে মিলিত ভাবে করা হয়। এএসআই মন্দিরটিকে একটি প্রাচীন স্মৃতিচিহ্ন (এন-এপি-৫০) হিসেবে স্বীকৃতি দিয়েছে। দুটি পবিত্র জলাধার রাম তীর্থ এবং লক্ষ্মণ তীর্থ মন্দিরের পাশেই অবস্থিত।
পরিচালনা
অন্ধ্র প্রদেশ সরকার মন্দির পরিচালনার দায়িত্ব তিরুমালা তিরুপতি দেবস্থনাম (টিটিডি) এর নিকট ন্যস্ত করেছে। ২৯ জুলাই২০১৫ তারিখে টিটিডি একটি প্রস্তাব পাসের মাধ্যমে মন্দির পরিচালনার দায়িত্ব গ্রহণ করে।
উৎসব
তেলেঙ্গানা রাজ্যটি ২০১৪ সাল পর্যন্ত অন্ধ্র প্রদেশের অংশ ছিলো। অন্ধ্র প্রদেশ সরকার রীতি অনুসারে ভদ্রচলম মন্দিরে রামের জন্মদিন বা রাম নবমী উদ্‌যাপন করতো, যেটি পরবর্তীতে তেলেঙ্গানা রাজ্যের অংশ হয়ে যায়। এর ফলে ২০১৫ সাল হতে সরকারী ভাবে রাম নবমী উদ্‌যাপনের জন্য কোদণ্ডরাম স্বামী মন্দির মনোনীত করা হয়।
রণোজ পেগু
রণোজ পেগু একজন ভারতীয় রাজনীতিবিদ এবং আসামের ধেমাজি থেকে বর্তমান আইনসভার সদস্য। তিনি আসাম সরকারের শিক্ষা, সমতল উপজাতি ও অনগ্রসর শ্রেণীর কল্যাণ (নন-বিটিসি) মন্ত্রী হিসেবেও দায়িত্ব পালন করছেন।  হিমন্ত বিশ্ব শর্মার স্থলাভিষিক্ত হয়ে রণোজ পেগু ১০ মে ২০২১ সালে শিক্ষামন্ত্রী হিসেবে দায়িত্ব গ্রহণ করেন।
প্রারম্ভিক জীবন ও শিক্ষা
রণোজ পেগু ১৯৮৭ সালে গৌহাটি মেডিকেল কলেজ ও হাসপাতাল থেকে এমবিবিএস ডিগ্রি সম্পন্ন করেন।
রাজনৈতিক কর্মজীবন
পেগু ভারতীয় জনতা পার্টির (বিজেপি) সদস্য এবং সক্রিয়ভাবে রাজনীতিতে জড়িত। তিনি ১৯ এপ্রিল ২০১৭ সাল থেকে আসাম আইনসভায় ধেমাজি নির্বাচনী এলাকার প্রতিনিধিত্ব করছেন।  তার বর্তমান মন্ত্রী পদে থাকার আগে, তিনি নিখোঁজ স্বায়ত্তশাসিত পরিষদের প্রধান নির্বাহী সদস্য হিসাবে দায়িত্ব পালন করেন।  ২০১৯ সালে প্রদন বড়ুয়া লোকসভা নির্বাচনে প্রতিদ্বন্দ্বিতা করার জন্য পদত্যাগ করার পরে তিনি বিজেপির জন্য ধেমাজি আইনসভা আসনটি ধরে রাখেন।
চিঠি
চিঠি বা পত্র হলো একজনের পক্ষ থেকে অন্যজনের জন্য লিখিত তথ্যধারক বার্তা। চিঠি দুজন বা দুপক্ষের মধ্যে যোগাযোগ বজায় রাখে; বন্ধু ও আত্মীয়দের আরও ঘনিষ্ট করে, পেশাদারি সম্পর্কের উন্নয়ন করে এবং আত্মপ্রকাশের সুযোগ দেয়। স্বাক্ষরতা টিকিয়ে রাখতেও একসময় চিঠির অবদান ছিল। প্রাচীনকাল থেকেই মানুষ চিঠি আদানপ্রদান করেছে, ইলিয়াডে তার উল্লেখ ছিল। হিরোডোটাস এবং থুসিডাইডিসের রচনাবলীতেও তা উল্লেখ করা হয়েছে।
চিঠি লেখার ইতিহাস
ঐতিহাসিকভাবে, চিঠির প্রচলন ছিল প্রাচীন ভারত, প্রাচীন মিশর, সুমের, প্রাচীন রোম, মিশর এবং চীনে, এবং এই ইন্টারনেটের যুগেও এর চল বর্তমান। সতের ও আঠারো শতকে চিঠি লেখা হতো স্ব-শিক্ষার জন্য। চিঠি ছিল পাঠচর্চা, অভিজ্ঞতা বর্ণনা করা, বিতর্কমূলক লেখা বা সমমনা অন্যদের সাথে আইডিয়া বিনিময়ের পদ্ধতি। কিছু লোক চিঠিকে মনে করতো কেবল লেখালেখি। আবার অন্যরা মনে করে যোগাযোগের মাধ্যম। বাইবেলের বেশ কয়েকটি পরিচ্ছেদ চিঠিতে লেখা। অযক্তিগত, কূটনৈতিক বা বাণিজ্যিক- সবরকম চিঠিই পরবর্তীকালে ঐতিহাসিকগণ প্রাথমিক উৎস হিসেবে ব্যবহার করেন। কখনোবা চিঠি এতো শৈল্পিক রূপ পায় যে তা সাহিত্যের একটি বর্গ হয়ে ওঠে, যেমন বাইজেন্টাইনে এপিস্টোলোগ্রাফি বা সাহিত্যের পত্র উপন্যাস।
সল্লা ইউনিয়ন
সল্লা ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন।
ভৌগোলিক উপাত্ত
সল্লা ইউনিয়নের মোট আয়তন ৩৪৮৪ একর।ঘরবাড়ির সংখ্যা ৪৭৯৮ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী সল্লা ইউনিয়নের মোট জনসংখ্যা ১৯৯১৬ জন।এদের মধ্যে ৯৭৩৬ জন পুরূষ এবং ১০১৮০ জন মহিলা। প্রতি ব:কি: এ ১৪১৩ জন লোক বাস করে।
সলজবুর্গ (রাজ্য)
ভূগোল
সলজবুর্গ রাজ্যটি সালজাখ নামের নদীর প্রবাহ পথ ধরে বিস্তৃত হয়েছে। দক্ষিণে সেন্ট্রাল ইস্টার্ন আল্পস পর্বতমালার পাদদেশে রাজ্যটির শুরু হয়েছে। রাজ্যের সর্বোচ্চ উঁচু পর্বত মাউন্ট গ্রসভেনেডিগার, যার উচ্চতা ১১,৯৯৮ ফিট। এই পর্বতটি রাজ্যের উত্তরে আল্পস পর্বতমালার অন্তর্গত, যেখানে অস্ট্রিয়ার সাথে জার্মানির বাভারিয়া রাজ্যের আন্তর্জাতিক সীমানা রয়েছে। সলজবুর্গের উত্তরপূর্বে রয়েছে আপার অস্ট্রিয়া, পূর্বে স্টিরিয়া, দক্ষিণে ক্যারিন্থিয়া এবং দক্ষিণ-পশ্চিমে টিরোল ও সাউথ টিরোল (ইতালি)। সলজবুর্গের জনসংখ্যা ৫২৯,০৮৫, জনসংখ্যার দিক থেকে এটি অস্ট্রিয়ার অন্যতম ছোট রাজ্য।
রাজ্যটির দক্ষিণ প্রান্ত দিয়ে আল্পস পর্বতমালার অবস্থান। এর মধ্যে অনেকগুলোর উচ্চতাই তিন হাজার মিটারের অধিক।
বিফকেক পত্রিকা
থাম্ব|ট্রিম ম্যাগাজিনের #১৭ এর কভার, সমকামী পুরুষদের একটি প্রকাশনা। বিফকেক পত্রিকা, ছিল এক প্রকার সাময়িক পত্র যা উত্তর আমেরিকায় ১৯৩০ সাল থেকে ১৯৬০ সাল পর্যন্ত ক্রীড়া ভঙ্গিমায় আকর্ষণীয়, পেশীবহুল যুবকদের ফোটোগ্রাফ যুক্তকরে প্রকাশিত হয়েছিল। যদিও তাদের প্রাথমিক বাজারটি ১৯৬০ সাল পর্যন্ত ছিল মহিলা এবং সমকামী পুরুষরা, তারা সাধারণত ফিটনেস এবং স্বাস্থ্যের উত্সাহ দেওয়ার পত্রিকা হিসাবে উপস্থাপিত হত: মডেলদের প্রায়শই ব্যায়াম করতে দেখা যেত।
যুগের শুদ্ধাচারী সংস্কৃতি কারণে এবং সেন্সরশিপ আইন, গে পর্নোগ্রাফি প্রকাশ্যে বিক্রি করা যাবে না। এসব কারণে সমকামী পুরুষরা বিফকেক পত্রিকা কিনত, যা খবরের কাগজের স্ট্যান্ড, বইয়ের দোকান এবং ফার্মেসীগুলিতে বিক্রি হতে পারে।
মার্কিন যুক্তরাষ্ট্রে বিফকেক ম্যাগাজিনগুলির ইতিহাস
ডিসেম্বর ১৯৪৫ সালে, সমকামী পর্নোগ্রাফির পথিকৃৎ বব মাইজার প্রতিষ্ঠা করেছিলেন অ্যাথলেটিক মডেল গিল্ড বা এএমজি। মাইজারের এএমজি প্রথম নগ্ন ও সর্ব পুরুষের ম্যাগাজিন ফিজিক পিকচারাল  প্রযোজনা করেছিল এবং বিফকেক চলচ্চিত্রটির কাজ এবং বিফকেক পত্রিকা শিল্পের বিকাশের নথি দেয়।
১৯৬০ এর দশকে, পর্নোগ্রাফির নিয়ন্ত্রণ হ্রাস পাওয়ায় ব্যায়াম এবং ফিটনেস সম্পর্কে ভান করা বাদ দেওয়া হল। দশকের শেষে সমকামী পর্নোগ্রাফি আইনত সিদ্ধ হয়ে উঠলে বিফকেক পত্রিকাগুলির বাজার ধসে পড়েছিল।
এয়ারসেল
এয়ারসেল জোট (Aircel group)ভারতের একটা মোবাইল নেটওয়ার্ক পরিচালন প্রতিষ্ঠান। তামিলনাড়ুর চেন্নাইতে মুখ্য কার্যালয় অবস্থিত এই প্রতিষ্ঠানটিতে ওয়ারলেস ভয়েস, বার্তা সরবরাহ ও তথ্য সরবরাহর সেবা দেয়। এয়ারসেল মালয়েশিয়ার মাক্সিস কমিউনিকেসনস ওয়ারহেড ও সিন্দ্যা সিকিউরিটিস এণ্ড্ ইনভেষ্টমেন্ট প্রাইভেট লিমিটেডের এক যুগ্ম উদ্যোগ। মাক্সিস কমিউনিকেসনসের ৭৪% অংশ থাকা এয়ারসেলের অন্য অংশীদার সিন্দ্যা সিকিউরিটিস এণ্ড ইনভেষ্টমেন্ট প্রাইভেট লিমিটেডের বর্তমানের শেয়ার চেন্নাইর এপ'ল'এপোলো হস্পিটেলস গ্রুপের স্বত্বাধিকার রেড্ডি পরিবারের হাতে আসে। ১৯৯৯ সালে এয়ারসেলের সেবা আরম্ভ হয়েছিল ও বর্তমানে তামিলনাড়ু, অসম, উত্তর পূর্বাঞ্চল ও চেন্নাইর শীর্ষস্থানীয় মোবাইল সেবা প্রতিষ্ঠান।
প্রথম-ব্যক্তি শ্যুটার
thumb|right|250px|হাফ-লাইফ গেমের একটি স্ক্রিনশট, ব্যাপকভাবে ঘরানার অন্যতম প্রভাবশালী গেম হিসেবে বিবেচিত।
প্রথম ব্যক্তির শ্যুটার ধারাটি উলফেনস্টাইন থ্রিডি (১৯৯২)-এ পাওয়া গেছে, যা ধারার মৌলিক প্রত্নতত্ত্ব তৈরি করার জন্য কৃতিত্ব পেয়েছে যার উপর পরবর্তী শিরোনামগুলি ভিত্তিক ছিল। এই ধরনের একটি শিরোনাম, এবং ধারার ব্যাপক মূলধারার গ্রহণযোগ্যতা এবং জনপ্রিয়তার পূর্বপুরুষ, ধুম (১৯৯৩), প্রায়শই এই ধারার সবচেয়ে প্রভাবশালী খেলা হিসেবে বিবেচিত হয়; কয়েক বছর ধরে, ধুম ক্লোন শব্দটি ধুমের প্রভাবের কারণে এই ধারাটি মনোনীত করতে ব্যবহৃত হয়েছিল। করিডোর শ্যুটার তার প্রথম বছরগুলিতে এই ধারাটির আরেকটি সাধারণ নাম ছিল, যেহেতু যুগের হার্ডওয়্যারের প্রক্রিয়াকরণের সীমাবদ্ধতার অর্থ ছিল যে গেমগুলির বেশিরভাগ ক্রিয়া ঘেরা জায়গাগুলিতে যেমন করিডোর এবং টানেলের মতো সংকীর্ণ স্থানে হতে হয়েছিল।
ইতিহাস
প্রথম দুটি নথিভুক্ত প্রথম ব্যক্তি শ্যুটার ভিডিও গেম হলো মেজ ওয়ার এবং স্পাসিম। মেজ ওয়ার মূলত ১৯৭৩ সালে গ্রেগ থম্পসন, স্টিভ কলি এবং হাওয়ার্ড পামার দ্বারা তৈরি করা হয়েছিল, একটি নাসার ওয়ার্ক-স্টাডি প্রোগ্রামে উচ্চ বিদ্যালয়ের শিক্ষার্থীরা মহাকাশযানের নকশার জন্য তরল গতিবিদ্যা কল্পনা করার জন্য একটি প্রোগ্রাম বিকাশের চেষ্টা করেছিল। কাজটি প্রথম ব্যক্তির খেলোয়াড়ের কাছে উপস্থাপিত একটি গোলকধাঁধার গেম হয়ে ওঠে, এবং পরে দ্বিতীয় খেলোয়াড়ের সমর্থন এবং গেমটি জেতার জন্য অন্য খেলোয়াড়কে গুলি করার ক্ষমতা অন্তর্ভুক্ত করে। থম্পসন তার সাথে গেমের কোডটি ম্যাসাচুসেট্‌স ইনস্টিটিউট অব টেকনোলজিতে নিয়ে যান, যেখানে ডেভ লেবলিংয়ের সাহায্যে একটি আট-প্লেয়ার সংস্করণ তৈরি করা হয় যা আরপানেট-এ চালানো যেতে পারে, কৃত্রিম বুদ্ধিমত্তা ব্যবহার করে কম্পিউটার চালিত খেলোয়াড়, কাস্টমাইজযোগ্য মানচিত্র, অনলাইন স্কোরবোর্ড এবং একটি দর্শক মোড। স্প্যাসিম ১৯৭৪ সালে ইলিনয় বিশ্ববিদ্যালয়ে একটি নথিভুক্ত আত্মপ্রকাশ করেছিলেন। গেমটি ছিল ৩২ জন খেলোয়াড়ের জন্য একটি প্রাথমিক স্পেস ফ্লাইট সিমুলেটর, যার মধ্যে একজন প্রথম ব্যক্তির দৃষ্টিভঙ্গি ছিল।
রাজকন্যা নিলুফার
রাজকুমারী বেগম সাহিবা নীলুফার খানুম সুলতানা (Nilüfer Hanım Sultan ; ৪ জানুয়ারি ১৯১৬ - ১২ জুন ১৯৮৯) উসমানীয় সাম্রাজ্যের শেষ রাজকন্যাদের মধ্যে একজন ছিলেন। তিনি ভারতের হায়দরাবাদের শেষ নিজামের দ্বিতীয় ছেলেকে বিয়ে করেছিলেন।
জন্ম
নীলুফার তুরস্কের ইস্তাম্বুলের গোস্টেপ প্রাসাদে জন্মগ্রহণ করেছিলেন এমন এক সময়ে যখন তাঁর মায়ের পরিবার উসমানীয় সাম্রাজ্য শাসন করছিল। তার বাবা ছিলেন দামাদ মুরালিজাদা সালারউদ্দিন বে এফেন্ডি, উসমানীয় আদালতের বিশিষ্ট সদস্য। তাঁর মা আদিল সুলতান, সুলতান পঞ্চম মুরাদের জ্যেষ্ঠ পুত্র ইহজাদে মেহমেদ সেলাহেদ্দিনের কন্যা ছিলেন।
প্রথম বিশ্বযুদ্ধের শেষে, শাসক রাজবংশকে পদচ্যুত করা হয়েছিল এবং তুরস্ককে প্রজাতন্ত্র হিসাবে ঘোষণা করা হয়েছিল। পরবর্তীতে, ১৯২৪ সালে, তুরস্ক থেকে উসমানদের নির্বাসিত করা হয়েছিল। তারা ফ্রান্সে বসতি স্থাপন করেছিল এবং ভূমধ্যসাগরীয় শহর নিসে বাসস্থান শুরু করেছিল। নিলুফারের বাবা-মা সহ তাদের আদালতের বেশ কয়েকজন সদস্য এবং বর্ধিত পরিবার একইভাবে ফ্রান্সে নির্বাসনে গিয়েছিলেন।
বিবাহ
১৯৩১ সালের ২০ ডিসেম্বর নিসে তাঁর মামার হিলাফট প্রাসাদে, নিলুফার ১৬ বছর বয়সে হায়দরাবাদের শেষ শাসক নিজামের দ্বিতীয় পুত্র মোয়াজ্জাম জাহের সাথে বিবাহ বন্ধনে আবদ্ধ হন। নিজামের বড় ছেলে এবং উত্তরাধিকারী দ্বিতীয় সুলতান আবদুলমেসিডের মেয়ে দেরিহ্বরকে বিয়ে করেছিলেন নীলুফারের প্রথম চাচাতো ভাই। তার বিয়ের পরে, নিলুফার ভারতের হায়দরাবাদে শ্বশুরবাড়িতে চলে আসেন।
ব্যক্তিত্ব এবং দাতব্য সংস্থা
সন্তানের অভাবে নিলুফারের ব্যক্তিগত জীবন শূন্য বলে মনে হলেও, তিনি তার জনজীবনকে অত্যন্ত চকচকে করে তা পূরণ করেছিলেন। তিনি সেই সময় অভিজাত মহিলা ক্লাব, লেডি হাঢদ্ন্রা ক্লাবের সদস্য ছিলেন। তার পরিবারের অন্যান্য মহিলার মতো নয় (এটি তুরস্কের তাঁর জন্মগত পরিবার এবং ভারতে তাঁর বৈবাহিক পরিবার উভয়ের ক্ষেত্রেই সত্য) নীলুফার তার শহরে প্রায় অবাধে চলাফেরা করতে পছন্দ করতেন, জনসাধারণের মধ্যে, ককটেল পার্টিতে এবং গভীর রাতে পার্টি উপভোগ করতে প্রায়শই জেনানা প্রাসাদ ছেড়ে বেড়িয়ে যেতেন। তিনি অনেক অনুষ্ঠানে অংশ নিয়েছিলেন এবং বেশ কয়েকটি অনুষ্ঠানের উদ্বোধনও করেছিলেন। হায়দরাবাদ রাজপরিবারের অন্য কোনও মহিলা কখনও অনাবৃত বা ককটেল পার্টি বা এমনকি সরকারী অনুষ্ঠানেও অংশ নেন নি। নিলুফার মহিলাদের অগ্রগতির অগ্রদূত হিসাবে বিবেচিত হন। তার সৌন্দর্য এবং সক্রিয় জনজীবন সংবাদমাধ্যমে উল্লেখ পেয়েছিল এবং ম্যাগাজিনের প্রচ্ছদ পৃষ্ঠায় প্রদর্শিত হয়েছিল। তাকে বিশ্বের ১০ জন সুন্দরী মহিলার মধ্যে একজন হিসাবে বিবেচনা করা হত।
নিলুফার হাসপাতাল
১৯৪৪ সালে, রাজকন্যার দাসী "রাফাতুন্নিসা বেগম" - চিকিৎসার অভাবে সন্তান প্রসবকালে মারা যান। তার প্রিয় কাজের মেয়েটির মৃত্যুর সংবাদ শুনে রাজকন্যা খুব ব্যথিত হয়ে যায়। তারপরে তিনি নিশ্চিত করতে চেয়েছিলেন এর পরে আর কোনও মা যেন মৃত্যুর মুখোমুখি হন না। নিলুফার তার শ্বশুরবাড়ির সকলে কাছে চিকিৎসা সুবিধার অভাবে যে সমস্যাগুলি দেখা দেয় তা জানিয়েছিলেন। ফলস্বরূপ, শহরের রেড হিলস এলাকায় মহিলা এবং শিশুদের জন্য একটি বিশেষায়িত হাসপাতাল নির্মিত হয়েছিল। প্রকৃতপক্ষে, তাঁর সম্মানে হাসপাতালটির নাম রাখা হয়েছিল নিলুফার হাসপাতাল এবং তাকে এর রক্ষনাবেক্ষনকারী হিসাবে দায়িত্ব দেয়া হয়েছিল, হায়দরাবাদে যতদিন তিনি বেঁচে ছিলেন ততক্ষণ তিনি এই অবস্থান ধরে রেখেছিলেন। আজও, হাসপাতালটি সুপরিচিত এবং এখনও রেড হিলস পার্শ্ববর্তী অঞ্চলের একটি বিশিষ্ট নিদর্শন।
যদিও তার শ্বশুর এবং তার পরিবারের অন্যান্য সদস্যরা তার নির্দেশে একটি বিশেষায়িত হাসপাতাল তৈরি করা এবং হায়দরাবাদে স্থায়ীভাবে বসবাসের জন্য বিদেশী চিকিৎসকদের উৎসাহিত করা সহ তার দাতব্য কাজের পুরো সমর্থন করেছিলেন, তারা আপত্তিজনক এবং সেলিব্রিটি জীবনাচরণ পছন্দ করেননি। তারা হাসপাতাল এবং শিশুদের স্কুলের মতো গঠনমূলক কাজে তাকে সম্পৃক্ত করার চেষ্টা করেছিল। শ্বশুরবাড়ির ইশারায় দ্বিতীয় বিশ্বযুদ্ধের সময় নীলুফার নার্স হিসাবে প্রশিক্ষণ নিয়েছিলেন এবং হায়দরাবাদে ত্রাণ প্রচেষ্টাতে সহায়তা করেছিলেন যেখানে ইউরোপ বা পূর্ব এশিয়ার যুদ্ধাহত কিছু ভারতীয় সেনাদের সুস্থতার জন্য আনা হয়েছিল। তখন পর্যন্ত, ইউরোপের বিশেষজ্ঞ চিকিৎসকরাও তাঁর নিঃসন্তানতার সমাধান করতে পারেননি।
পরের বছরগুলো
বিয়ের পরে বেশ কয়েক বছর কেটে গেছে, কিন্তু নিলুফার গর্ভধারণ করতে পারেন নি। তিনি চিকিৎসকের পরামর্শের জন্য ইউরোপ ভ্রমণ করেছিলেন, কারণ হায়দরাবাদে কোনও বিশেষজ্ঞ প্রসূতি বিশেষজ্ঞ ছিলেন না। ১৯৪৮ সালে, নিলুফারের সাথে তার বিবাহের ১৭ বছর পরে, তার স্বামী মোয়াজ্জাম জাহ দ্বিতীয় স্ত্রী গ্রহণ করেছিলেন- হায়দরাবাদের স্থানীয় অভিজাত মেয়ে রাজিয়া বেগমকে, যা ইসলামী আইন ও ঐতিহ্য উভয় অনুসারে একজন মুসলিম পুরুষকে একসাথে চার বিবাহের অনুমতি দেয়। দ্বিতীয় বিবাহটি তাকে ৪ বছরের মধ্যে তিনটি কন্যা সন্তানের পিতা করে। অবশেষে, ১৯৫২ সালে, বিয়ের ২১ বছর পরে, নিলুফার এবং তার স্বামী বিবাহবিচ্ছেদ করেছিলেন। তার বিবাহবিচ্ছেদের পরে, নিলুফার ফ্রান্সে চলে যান যেখানে তুরস্ক থেকে নির্বাসনের পরে উসমান পরিবার বসতি স্থাপন করেছিল। বেশ কয়েকটি দেশ থেকে আসা অন্যান্য রাজকীয় নির্বাসিতদের নিসে বসতি স্থাপন করেছিলেন। ১৯৬৩ সালের ২১ ফেব্রুয়ারি প্যারিসে নীলফার মার্কিন যুদ্ধের নায়ক, লেখক এবং চলচ্চিত্র নির্মাতা এডওয়ার্ড জুলিয়াস পোপকে বিয়ে করেন। তিনি ১৯৮৯ সালের ১২ জুন প্যারিসে মারা যান।
তারকেশ্বর প্রণয়লীলা
তারকেশ্বর প্রণয়লীলা (অন্যান্য শিরোনাম: তারকেশ্বর যৌন-কেলেঙ্কারী, বা, মোহন্ত-এলোকেশী প্রণয়লীলা) বলতে বোঝানো হয় ১৯-শতকে তৎকালীন ব্রিটিশ রাজ শাসনাধীন কলকাতার জন-সাধারণ্যে বহুল আলোচিত একটি যৌন-কেলেঙ্কারীকে। এটি সংগঠিত হয়েছিলো 'এলোকেশী' নামীয় এক নারী, যিনি নবীন চন্দ্র নামীয় এক সরকারি কর্মচারী স্ত্রী ছিলেন, তার এবং তারকেশ্বরের শিব মন্দিরের প্রধান পুরোহিত (মোহন্ত)-এর মধ্যে। এই ঘটনার প্রেক্ষিতে নবীন তার স্ত্রীর শিরোশ্ছেদ করে। পরবর্তীতে ১৮৭৩ সালে তারেকশ্বর হত্যা মামলা নামে একটি আলোড়ন সৃষ্টিকারী বিচার কার্য সম্পন্ন হয় যেখানে স্বামী নবীন এবং মোহন্ত - উভয়কেই বিভিন্ন দৃষ্টিকোণ থেকে দোষী সাব্যস্ত করে শাস্তি প্রদান করা হয়।
পল মিলগ্রম
পল রবার্ট মিলগ্রম (জন্ম ২০ এপ্রিল ১৯৪৮) একজন আমেরিকান অর্থনীতিবিদ। তিনি স্ট্যানফোর্ড ইউনিভার্সিটির মানবিকতা ও বিজ্ঞানের শার্লি ও লিওনার্ড এলি অধ্যাপক, তিনি ১৯৭৮ সাল থেকে এই পদে অধিষ্ঠিত। পল রবার্ট ক্রীড়া তত্ত্বের বিশেষজ্ঞ, বিশেষত নিলাম তত্ত্ব এবং মূল্য নির্ধারণের কৌশল বিষয়ে। "নিলাম তত্ত্বের উন্নতি ও নতুন নিলাম বিন্যাস আবিষ্কারের জন্য" তিনি ২০২০ সালে রবার্ট বি উইলসনের সাথে অর্থনৈতিক বিজ্ঞানে নোবেল স্মৃতি পুরস্কার বিজয়ী।
তিনি ন্যানসি স্টোকির সাথে নো-ট্রেড উপপাদ্যের সহ-স্রষ্টা। তিনি বেশ কয়েকটি সংস্থার সহ-প্রতিষ্ঠাতা। তাঁর সবচেয়ে সাম্প্রতিক প্রতিষ্ঠিত নিলামাফিক্স এমন সফ্টওয়্যার ও পরিসেবা সরবরাহ করে, যা জটিল বাণিজ্যিক নিলাম ও রদবদলের জন্য দক্ষ বাজার তৈরি করে।
পল রবার্ট ও তাঁর গবেষণা উপদেষ্টা রবার্ট বি. উইলসন এফসিসি নিলাম চুক্তি খাসড়াটির নকশা এফসিসি নির্ধারণের জন্য ব্যবহার করেন, যা ফোন সংস্থা মুঠোফোন তরঙ্গ নির্ধারণ করার জন্য ব্যবহার করে।
পল রবার্ট ২০১৬-১৭ উদ্দীপক নিলামের নকশাকারী দলটিকেও নেতৃত্ব দিয়েছিল, যা টিভি সম্প্রচার থেকে বেতার ব্রডব্যান্ড ব্যবহারে বেতার তরঙ্গগুলো পুনরায় প্রকাশের জন্য দ্বি-পার্শ্ব নিলাম ছিল।
মনছর হ্রদ
থাম্ব| ২০১০ সালে পাকিস্তানে বন্যার সময় স্ফিত [[সিন্ধু নদ|সিন্ধু নদীর বাম দিকে বন্যাকবলিত হ্রদের চিত্র ]] লেক মনছর (منڇر ڍنڍ, منچھر جھیل) পাকিস্তানের বৃহত্তম প্রাকৃতিক মিঠা পানির হ্রদ এবং এটি এশিয়ার মধ্যেও বৃহত্তম একটি। এটি সিন্ধু নদীর পশ্চিমে জামশোরো জেলা এবং সিন্ধুর দাদু জেলাতে সেহওয়ান শরীফ থেকে ১৮ কিমি দূরে অবস্থিত। মনছর হ্রদ কীর্তর পর্বতমালার অসংখ্য ছোট ছোট প্রবাহ থেকে পানি সংগ্রহ করে এবং পরে সিন্ধু নদীতে খালি করে। হ্রদের পৃষ্ঠের অঞ্চলটি বিভিন্ন ঋতুর সাথে ওঠানামা করে, সর্বনিম্ন ৩৬ বর্গকিলোমিটার থেকে থেকে বর্ষাকালীন বৃষ্টির সময় ৫০০ বর্গকিলোমিটার পর্যন্ত।
ইতিহাস
হ্রদের তীর ও আশেপাশে রয়েছে প্রাচীন প্রত্নতাত্ত্বিক স্থান যেমন গাজী শাহ, ওয়াহী পান্ধি আলী মুরাদ। মনছর হ্রদের কিনারায় অবস্থিত লাল চট্টো, মাশাক লোহরী এবং লখিওয়ের স্থানগুলি প্রাচীনতম স্থান যা হরপ্পান সংস্কৃতি থেকে প্রাপ্ত।
কাশমোর থেকে সিন্ধু নদীর একটি শাখা প্রবাহিত হওয়ায় এই হ্রদটি তৈরি হয়েছিল। ১৯২১ সালে এটি মেইন নারা ভ্যালি ড্রেন দিয়ে হামল হ্রদের সাথে সংযুক্ত করা হয়েছিল। ১৯৫৮ সালে খরার কারণে এই হ্রদটি সম্পূর্ণ শুকিয়ে গিয়েছিল। ২০০৯ সালের ১০ আগস্ট থেকে ২৩ আগস্ট সিন্ধু নদীর মাধ্যমে  পানি হ্রদে প্রবর্তিত হয়েছিল। ২০১০ সালের বন্যায় পানির উচ্চ প্রবাহের কারণে হ্রদটি উপচে পড়েছিল।
ভূগোল
মনছর হ্রদ হামাল হ্রদের দক্ষিণে অবস্থিত এবং এ হৃদ দুটি ১৯২১ সালে নির্মিত মূল নারা ভ্যালি ড্রেন দ্বারা সংযুক্ত। মনছর হ্রদের পৃষ্ঠের অঞ্চলটি ঋতুর সাথে ওঠানামা করে যা প্রায় সর্বনিম্ন ২০০ বর্গকিলোমিটার থেকে বর্ষাকালীন বৃষ্টির সময় ৫০০ বর্গকিলোমিটার পর্যন্ত হয়ে থাকে। এর গড় গভীরতা মাত্র ২.৫ থেকে ৩.৭৫ মিটার। এটি সিন্ধুর তলদেশের চেয়ে ৬ মিটার নিচু এবং কখনও কখনও নদী থেকে বন্যার পানি এসে জমে। শীতকালে যখন নদীর গভিরতা কম থাকে, তখন হ্রদ থেকে পানি সিন্ধুতে প্রবাহিত হয়। খাল থেকে স্বাদুপানির প্রবাহের পরিমাণ ১.৫৪ এমএএফ, এবং এই অঞ্চলে বার্ষিক গড় বৃষ্টিপাত ৪.৪৬ ইঞ্চি।
হ্রদের দক্ষিণ প্রান্তটি কীর্তর পর্বতের একটি শাখা লাকি পাহাড়ের গোড়ায় অবস্থিত। যেখান থেকে আরাল নালা ও ড্যানিস্টার খালের মধ্য দিয়ে পানি সিন্ধুতে প্রবাহিত হয়।
পরিবেশগত অবনতি
হ্রদটি হাজার হাজার জেলের অবলম্বন যারা হ্রদের মিঠা পানির মাছের উপর নির্ভর করে। ১৯২১ সালে মূল নারা ভ্যালি ড্রেন নির্মাণের পর থেকে এই জলাশয়ে নর্দমা প্রবাহের সাথে পরিবেশের অবক্ষয় ঘটে।
সিন্ধুর গতিপথ পরিবর্তন এবং কীর্তর পর্বতমালার ঝড়ের প্রবাহিত হওয়া পরিষ্কার পানির সরবরাহ হ্রাস করেছে। ফলস্বরূপ পানি লবণাক্ত হয়ে গেছে এবং মাছ মেরে ফেলেছে। একই সময়ে বেলুচিস্তান এবং আশেপাশের অঞ্চলের কৃষিক্ষেত্রের লবণাক্ত নর্দমার পানি মনছড় হ্রদে প্রবাহিত হয়। হ্রদটি সাইবেরিয়ান অভিবাসী পাখিদের জন্য সিন্ধু ফ্লাইওয়েতে একটি স্টপ অফ ছিল, তবে ১৯৮৮ সালে গণনা করা ২৫,০০০ পাখির সংখ্যাটি সম্প্রতি কমে ২০০২ সালে মাত্র ২,৮০০ এ এসে দাঁড়িয়েছে কারণ হ্রদটি আর পাখির প্রধান খাবার মাছ সরবরাহ করে না। পাখিদের জায়গায় হ্রদটিতে এখন নোনা পানির নল রয়েছে।
এই হ্রদটি সেচের জন্য প্রচুর পরিমাণে জল সরবরাহ করতো। তবে হ্রদের মাধ্যমে সেচ দেওয়া ফসলী অঞ্চল ব্যাপকভাবে হ্রাস পেয়েছে। হ্রদ দূষণ থেকে বাঁচাতে রাইট ব্যাংক আউটফুল ড্রেন তৈরি করা হচ্ছে। নৈ গজ বাঁধটি নির্মাণ করলে শুধুমাত্র মৌসুমি প্রবাহের পরিবর্তে সারাবছরই হৃদে মিঠাপানির প্রবাহ বজায় রাখা সম্ভব হবে যার ফলে লেকের অবস্থার উন্নতি হতে পারে।
জনসংখ্যা
মনছর হ্রদটি মোহনা উপজাতির বাসস্থান, যাদের মাঝে মাঝে "নৌকার মানুষ" বলা হয়। হ্রদটি মিঠা পানির মাছের উপর নির্ভরশীল হাজার হাজার জেলের অবলম্বন।
আরো ভালোবাসবো তোমায়
আরো ভালোবাসবো তোমায় হচ্ছে একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্রটি রচনা ও পরিচালনা করেছেন এস এ হক অলিক এবং টিওটি ফিল্মসের ব্যানারে প্রযোজনা করেছেন খোরশেদ আলম খসরু। এতে প্রধান চরিত্রে অভিনয় করেছেন শাকিব খান ও পরীমনি। এছাড়াও সোহেল রানা, চম্পা, আফজাল শরীফ, সাদেক বাচ্চু সহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন। চলচ্চিত্রটির সুর ও সঙ্গীতায়োজন করেছেন হাবিব ওয়াহিদ, এস আই টুটুল ও ইমন সাহা।